ไฟแนนซ์ทูเดย์
หลังน้ำลด ธนาคารเจ้าหนี้เริ่มเตรียมทัวร์เยี่ยมลูกค้า สำหรับ โฆสิต ปั้นเปี่ยมรัษฎ์
29 ต.ค. 2565

หลังน้ำลด ธนาคารเจ้าหนี้เริ่มเตรียมทัวร์เยี่ยมลูกค้า สำหรับ โฆสิต ปั้นเปี่ยมรัษฎ์ 
ประธานกรรมการบริหาร ธนาคารกรุงเทพ บ่นห่วงและคิดถึงลูกค้าเกษตรก้าวหน้า หลังน้ำลดคงได้เห็นหน้าตากัน
...มาดูเรื่องที่ รองโต้ง-กิตติรัตน์ ณ ระนอง รองนายกรัฐมนตรี และ รมว.พาณิชย์ ที่เดินทางไปหารือกับนักลงทุนและนายกรัฐมนตรีญี่ปุ่น รองโต้งคุยนักคุยหนาว่า นักลงทุนญี่ปุ่นสบายใจเพราะมีไจกา ซึ่งมีประสบการณ์ในการวางระบบป้องกันอุทกภัยในญี่ปุ่นเข้าร่วมงานกับคณะผู้เชี่ยวชาญด้านน้ำของไทยจึงพร้อมสนับสนุน
ญี่ปุ่นขอความร่วมมือจากรัฐบาลไทย 4 เรื่อง คือ




1.ยกเว้นภาษีนำเข้าเครื่องจักร อุปกรณ์ วัตถุดิบ เพื่อทดแทนความเสียหายจากอุทกภัย
2.อำนวยความสะดวกการตรวจลงตราและออกใบอนุญาตทำงานให้ผู้เชี่ยวชาญต่างประเทศในการซ่อมแซมเครื่องจักร
3.จัดการหาน้ำบริสุทธิ์ น้ำสะอาด ให้เพียงพอสำหรับการทำความสะอาดเครื่องจักรและอุปกรณ์ในช่วงการฟื้นฟู
4.การจัดหาระบบไฟฟ้าให้ทันเวลาในการฟื้นฟูการผลิตก่อนที่ ครม.จะมีมติเห็นชอบตามข้อเรียกร้องของญี่ปุ่น และมอบหมายให้หน่วยงานต่างๆ ไปดำเนินการทันที
...เย็นวันที่ 29 พ.ย. ฮิโรชิ โกบายาชิ ประธานบริษัท เอเชียนฮอนด้า มอเตอร์ และ พิทักษ์ พฤทธิสาริกร รองประธานอาวุโส บริษัท ฮอนด้า ออโตโมบิล (ประเทศไทย) บุกเข้าพบ กิตติรัตน์ เพื่อขอบคุณรัฐบาลที่อนุมัติมาตรการยกเว้นภาษีนำเข้ารถยนต์
...พิทักษ์ บอกว่า การนำเข้ารถยนต์สำเร็จรูปจะช่วยให้ดีลเลอร์ทำธุรกิจต่อไปได้ หากไม่มีสินค้ามาป้อนดีลเลอร์กว่า 150 บริษัท พนักงานกว่า 1 หมื่นคน ต้องหยุดงานไป ...เพียงแต่ว่า รถยนต์ที่นำเข้าจะมีต้นทุนสูงกว่าที่ผลิตในประเทศ เนื่องจากมีค่าขนส่งและค่าประกันภัย ราคาขายรถยนต์จึงต้องเพิ่มราคาขึ้น แต่จะพยายามไม่ให้แตกต่างจากที่ผลิตในไทยมากนัก ใครสนใจเชิญ...